English: Diolch yn fawr, Laura Anne, and thank you for such a constructive - . You know, it is all of us, women here, will know what you've been saying about your experiences, sadly. We've got to make such a change, haven't we? But actually, I think one of the things that I said in my statement is that one of our aims is to have this national conversation, so we're starting that today. And it is a conversation that we all need to have, and, in fact, the provision of those grants back in 2018 enabled local authorities to start having the conversations and schools as well. But I want to just start on your point about relationships and sexuality education, because, of course, you were here when we were discussing this. I'd like to thank Suzy Davies, particularly - former MS, Suzy Davies - for raising the profile of menstrual well-being particularly during the scrutiny of the curriculum and assessment Bill, advocating for its inclusion in the RSE code. There is so much opportunity with the new curriculum in terms of the teaching of menstrual well-being at developmentally appropriate phases in life, and also providing our pupils, our school students, with the knowledge and confidence to seek support and deal with those physical and emotional changes that occur through life. Now, I was very fortunate this morning to meet with a group of pupils from two local schools, from Radnor Primary School and Fitzalan High School. I asked to meet with them because they've been involved with Children in Wales in helping us respond to the consultation we've had on period dignity. It was wonderful that I had two young student pupils from Radnor Primary School, two girls, and then two boys and two girls from Fitzalan High School, and they'd all been involved in having workshops and discussions. Interestingly, at Fitzalan, they decided to have the boys and girls together for these discussions - all year 7 got involved in it and year 8 as well. And in Radnor, also years 5 and 6. So, they really spoke from the heart and from their experience. It was very revealing. And I think it's just important that those schools, every local authority, every further education college, have actually accepted our offer of the period dignity grant since 2018. They've run with the scheme, they've learned ways of distributing products, they've tackled stigma. I actually asked them what did they think 'stigma' meant and they were spot on, they said that it's when you're pushed out to look different or you're made to feel different. They were just so clear about how they felt. They told us of changes in the school, where they used to have to go and pick up products in the corridor and now it was in a place where they felt comfortable to go. But as they all said, why should we feel embarrassed about picking up the products? But they were excellent. I just want to say quickly that we've got to look at the impact of funding, we've got to reach out to those under-served communities; we've got to look to new locations to make the products available. We're doing an evaluation of the grant this year, and the key thing is to listen to those with lived experience of periods and also how it's being managed in schools. And what's interesting is that we did also discuss the fact that their school councils could get involved and put it on the agenda of the school councils. They really taught me so much very quickly just by being together, and I'm sure that other Senedd Members across the Chamber will find that they want to learn; the boys wanted to engage and they were talking about, actually, dads, fathers and male teachers engaging as well, which is crucially important, because it has to be shared by all. So, just, Molly Fenton, I think we all know, is a very empowering young woman in terms of environmental impacts, and many of us have young people like this in our constituencies to make sure that we reach that target. We've said that 90 to 100 per cent of all period products have to be reusable or eco-friendly by 2026, but we've got to trial this. We've got to recognise that this is not something that's easy, straightforward; you also need to think about facilities within schools in terms of the loos, et cetera, private spaces, washbasins, private access to those. But we have, actually, also - and it's come from local authorities - agreed to spend 20 per cent of the period dignity grant on education or training, which is going to include information on reusable and eco-friendly products. I think, just finally to say that I've said, in my statement - in response to your point about sport, for example, and access to wider facilities - that this has to be cross-Government action. That's cross-Government action that doesn't just involve me as Minister for Social Justice, but clearly the education Minister, health, mental health and well-being, children and sport. We've all got a role to play in this, as, indeed, everyone in this Chamber has.
Welsh: Diolch yn fawr, Laura Anne, a diolch am fod mor adeiladol yn eich - . Wyddoch chi, mae pob un ohonom, y menywod yma, yn gwybod beth yr ydych chi wedi bod yn ei ddweud am eich profiadau, yn anffodus. Mae'n rhaid i ni wneud gymaint o newid, onid oes? Ond mewn gwirionedd, rwy'n credu mai un o'r pethau a ddywedais yn fy natganiad yw mai un o'n nodau yw cael y sgwrs genedlaethol hon, felly rydym yn dechrau hynny heddiw. Ac mae'n sgwrs y mae angen i bob un ohonom ei chael, ac, mewn gwirionedd, fe wnaeth darparu'r grantiau hynny yn ôl yn 2018 alluogi awdurdodau lleol i ddechrau cael y sgyrsiau ac ysgolion hefyd. Ond hoffwn i ddechrau ar eich pwynt am addysg cydberthynas a rhywioldeb, oherwydd, wrth gwrs, roeddech chi yma pan oeddem yn trafod hyn. Hoffwn i ddiolch i Suzy Davies, yn arbennig - cyn AS, Suzy Davies - am godi proffil llesiant mislifol, yn arbennig wrth graffu ar y Bil cwricwlwm ac asesu, gan hyrwyddo ei gynnwys yn y cod addysg cydberthynas a rhywioldeb. Mae cymaint o gyfle gyda'r cwricwlwm newydd o ran addysgu llesiant mislifol ar gamau sy'n briodol o ran datblygiad mewn bywyd, a hefyd rhoi'r wybodaeth a'r hyder i'n disgyblion, ein myfyrwyr ysgol, i geisio cymorth ac ymdrin â'r newidiadau corfforol ac emosiynol hynny sy'n digwydd trwy fywyd. Nawr, roeddwn i'n ffodus iawn y bore yma i gwrdd â grŵp o ddisgyblion o ddwy ysgol leol, o Ysgol Gynradd Radnor ac Ysgol Uwchradd Fitzalan. Gofynnais am gyfarfod â nhw oherwydd eu bod wedi cymryd rhan gyda Phlant yng Nghymru i'n helpu i ymateb i'r ymgynghoriad yr ydym wedi ei gael ar urddas mislif. Roedd yn wych bod gen i ddau fyfyriwr ifanc o Ysgol Gynradd Radnor, dwy ferch, ac yna dau fachgen a dwy ferch o Ysgol Uwchradd Fitzalan, ac roedden nhw i gyd wedi bod yn ymwneud â gweithdai a thrafodaethau. Yn ddiddorol, yn Fitzalan, penderfynon nhw gael y bechgyn a'r merched at ei gilydd ar gyfer y trafodaethau hyn - cymerodd pawb ym mlwyddyn 7 ran ynddyn nhw a blwyddyn 8 hefyd. Ac yn Radnor, blynyddoedd 5 a 6 hefyd. Felly, fe wnaethon nhw siarad yn wirioneddol o'r galon ac o'u profiad. Roedd yn ddadlennol iawn. Ac rwy'n credu ei bod yn bwysig bod yr ysgolion hynny, pob awdurdod lleol, pob coleg addysg bellach, wedi derbyn ein cynnig o grant urddas mislif ers 2018. Maen nhw wedi ymgymryd â'r cynllun, maen nhw wedi dysgu ffyrdd o ddosbarthu cynhyrchion, maen nhw wedi mynd i'r afael â stigma. Gofynnais iddyn nhw mewn gwirionedd beth oedd ystyr 'stigma' yn eu barn nhw ac roedden nhw'n llygaid eu lle, dywedon nhw mai 'stigma' oedd cael eich gwthio i edrych yn wahanol neu eich gwneud i deimlo'n wahanol. Roedden nhw mor glir ynglŷn â sut roedden nhw'n teimlo. Dywedon nhw wrthym am newidiadau yn yr ysgol, lle bu'n rhaid iddyn nhw fynd i gasglu cynhyrchion yn y coridor yn flaenorol, ond erbyn hyn roedden nhw mewn man lle'r oedden nhw'n teimlo'n gyfforddus. Ond fel y dywedon nhw i gyd, pam y dylem ni deimlo cywilydd wrth gasglu'r cynhyrchion? Ond roedden nhw'n ardderchog. Hoffwn i ddweud yn gyflym fod yn rhaid i ni edrych ar effaith cyllid, mae'n rhaid i ni estyn allan i'r cymunedau hynny nad ydyn nhw'n cael eu gwasanaethu'n llawn; mae'n rhaid i ni edrych ar leoliadau newydd i sicrhau bod y cynhyrchion ar gael. Rydym yn cynnal gwerthusiad o'r grant eleni, a'r peth allweddol yw gwrando ar y rhai hynny sydd â phrofiad bywyd o'r mislif a hefyd sut y mae'n cael ei reoli mewn ysgolion. A'r hyn sy'n ddiddorol yw ein bod hefyd wedi trafod y ffaith y gallai eu cynghorau ysgol gymryd rhan a'i roi ar agenda'r cynghorau ysgol. Fe wnaethon nhw ddysgu cymaint i mi yn gyflym iawn yn wirioneddol drwy fod gyda'n gilydd, ac rwy'n siŵr y bydd Aelodau eraill y Senedd ar draws y Siambr yn gweld eu bod yn dymuno dysgu; roedd y bechgyn eisiau ymgysylltu ac roedden nhw'n sôn am dadau a dynion a oedd yn athrawon yn ymgysylltu hefyd, sy'n hanfodol bwysig, oherwydd bod yn rhaid i bawb ei rannu. Felly, mae Molly Fenton, rwy'n credu ein bod ni i gyd yn gwybod, yn fenyw ifanc rymus iawn o ran effeithiau amgylcheddol, ac mae gan lawer ohonom ni bobl ifanc fel hyn yn ein hetholaethau i sicrhau ein bod yn cyrraedd y targed hwnnw. Rydym ni wedi dweud bod yn rhaid i 90 i 100 y cant o'r holl gynhyrchion mislif fod yn rhai y gellir eu hailddefnyddio neu'n rhai eco-gyfeillgar erbyn 2026, ond mae'n rhaid i ni dreialu hyn. Mae'n rhaid i ni gydnabod nad yw hyn yn rhywbeth hawdd, syml; mae angen i chi feddwl hefyd am gyfleusterau mewn ysgolion o ran y toiledau, ac ati, mannau preifat, basnau ymolchi, mynediad preifat iddyn nhw. Ond rydym ni wedi, mewn gwirionedd, hefyd - ac mae wedi dod o awdurdodau lleol - cytuno i wario 20 y cant o'r grant urddas mislif ar addysg neu hyfforddiant, a fydd yn cynnwys gwybodaeth am gynhyrchion y gellir eu hailddefnyddio ac sy'n eco-gyfeillgar. Rwy'n credu, i ddweud yn olaf, fy mod i wedi dweud yn fy natganiad - mewn ymateb i'ch pwynt am chwaraeon, er enghraifft, a mynediad at gyfleusterau ehangach - fod yn rhaid i hyn fod yn weithredu ar draws y Llywodraeth. Mae hynny'n weithredu ar draws y Llywodraeth nad yw'n ymwneud â mi yn unig fel y Gweinidog Cyfiawnder Cymdeithasol, ond yn amlwg y Gweinidog addysg, iechyd, iechyd meddwl a llesiant, plant a chwaraeon. Mae gan bob un ohonom ran i'w chwarae yn hyn o beth, yn wir, fel sydd gan bawb yn y Siambr hon.